9. ΠΡΑΞΗ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 83 της 4/25 Αυγ. 1988 (ΦΕΚ Α΄  186) Σύσταση Συντονιστικού Συμβουλίου Στεγαστικής Πολιτικής και Προγραμμάτων (Σ.Σ.Σ.Π.Π.). Έχοντας υπόψη: 1.Τις διατάξεις του άρθρ. 8 παρ. 4 εδάφ. γ΄ του Νόμ. 1558/85 «Κυβέρνηση και Κυβερνητικά Όργανα». 2.Εισήγηση των Υπουργών Εθνικής Οικονομίας, Εργασίας και Περιβάλλοντος, Χωροταξίας και Δημοσίων Έργων, αποφασίζει: Άρθρ.1.-Συνιστάται «Συντονιστικό Συμβούλιο Στεγαστικής Πολιτικής και Προγραμμάτων» με σκοπό το συντονισμό της Στεγαστικής Πολιτικής και των Στεγαστικών Προγραμμάτων των φορέων του Δημόσιου και κοινωνικού τομέα. Η λειτουργία του Συντονιστικού Συμβουλίου Στεγαστικής Πολιτικής και Προγραμμάτων, το οποίο τελεί υπό την εποπτεία του Υπουργού Περιβάλλοντος, Χωροταξίας και Δημοσίων Έργων, στηρίζεται στην αρχή του σεβασμού της αυτονομίας των επιμέρους φορέων. Άρθρ.2.-1.Το Συντονιστικό Συμβούλιο Στεγαστικής Πολιτικής και Προγραμμάτων είναι δεκατριμελές και αποτελείται από: α.Τον Πρόεδρο β.Τους εκπροσώπους των Υπουργών -Εσωτερικών -Εθνικής Οικονομίας -Οικονομικών -Γεωργίας -Υγείας, Πρόνοιας και Κοινωνικών Ασφαλίσεων -Εργασίας -Περιβάλλοντος, Χωροταξίας και Δημοσίων Έργων -Εμπορίου γ.Από τους Εκπροσώπους των: -Διοικητού Τράπεζας της Ελλάδος -Διοικητού Εθνικής Κτηματικής Τράπεζας της Ελλάδος -Διοικητού Αγροτικής Τράπεζας της Ελλάδος -Προέδρου του Αυτόνομου Οργανισμού Εργατικής Κατοικίας (ΑΟΕΚ). 2.Οι εκπρόσωποι των Υπουργών και των Διοικητών Τραπεζών ορίζονται με τους αναπληρωτές τους από τους οικείους Υπουργούς ή Διοικητές Τραπεζών ή των Προέδρων του ΑΟΕΚ. 3.Στις εργασίες του Σ.Σ.Σ.Π.Π. συμμετέχουν ως εμπειρογνώμονες στελέχη από τους πιο κάτω φορείς οι οποίοι και τους υποδεικνύουν. α.Δημόσια Επιχείρηση Πολεοδομίας και Στέγασης (ΔΕΠΟΣ) β.Κέντρο Προγραμματισμού και Ερευνών (ΚΕΠΕ) γ.Οικονομικό Γραφείο Πρωθυπουργού και δ.Διεύθυνση Οικιστικής Πολιτικής και Κατοικίας του ΥΠΕΧΩΔΕ. Άρθρ.3.-Το Σ.Σ.Σ.Π.Π. έχει τις ακόλουθες αρμοδιότητες: α.Εισηγείται στους κατά περίπτωση αρμό(Αντί για τη σελ. 470,825(β) Σελ. 470,825(γ) Τεύχος 1231-Σελ. 31 Δημόσια Επιχείρηση Πολεοδομίας και Στεγάσεως 23.Δ.ρ.9 διους φορείς τη διαμόρφωση κατευθυντήριων οδηγιών και κανονιστικού πλαισίου προδιαγραφών για θέματα που αφορούν την κατάρτιση στεγαστικών προγραμμάτων. β.Διατυπώνει γνώμη για θέματα στεγαστικής πολιτικής που εισηγούνται οι διάφοροι φορείς, όπως αναφέρεται στο άρθρ. 4 και ειδικότερα για τα μακροχρόνια και βραχυχρόνια στεγαστικά προγράμματα. Η γνώμη αυτή του Σ.Σ.Σ.Π.Π. συνοδεύει τα προγράμματα αυτά κατά την υποβολή τους στο αρμόδιο για την τελική τους έγκριση μονομελές ή πολυμελές Κυβερνητικό Όργανο. γ.Υποβάλλει εισηγήσεις στους αρμόδιους Υπουργούς για τη λήψη μέτρων στεγαστικής πολιτικής. δ.Γνωμοδοτεί σε θέματα στεγαστικής, πολιτικής κατά την προετοιμασία του 5ετούς προγράμματος Οικονομικής και Κοινωνικής Ανάπτυξης, σύμφωνα με τις διαδικασίες που προβλέπονται στο Νόμ. 1622/86. ε.Έχει την ευθύνη της σύνταξης της ετήσιας Έκθεσης επισκόπησης και αξιολόγησης της εφαρμογής της στεγαστικής πολιτικής. Στις συνεδριάσεις κατά τις οποίες συζητείται η παραπάνω έκθεση προεδρεύει ο Υπουργός Περιβάλλοντος, Χωροταξίας και Δημοσίων Έργων. Άρθρ.4.-Για την επίτευξη των στόχων της στεγαστικής πολιτικής, όλοι οι φορείς του δημόσιου και του κοινωνικού τομέα έχουν την υποχρέωση να υποβάλλουν στο Συμβούλιο εισηγήσεις και προτάσεις μέτρων πολιτικής, που αφορούν ή επηρεάζουν άμεσα ή έμμεσα την αγορά κατοικίας. Επίσης έχουν υποχρέωση να υποβάλλουν τα σχέδια των βραχυχρόνιων και μεσοχρόνιων στεγαστικών προγραμμάτων τους για τα οποία το Συμβούλιο διατυπώνει γνώμη. Άρθρ.5.-Το Σ.Σ.Σ.Π.Π. συγκροτείται με κοινή απόφαση των Υπουργών Εθνικής Οικονομίας, Εργασίας και Περιβάλλοντος, Χωροταξίας και Δημοσίων Έργων, με την οποία ορίζεται και ο Πρόεδρος. Ως Πρόεδρος ορίζεται πρόσωπο με πτυχίο Ανώτατης Σχολής και με ανάλογη πείρα και γνώσεις σε θέματα αρμοδιότητας του Συντονιστικού Συμβουλίου Στεγαστικής Πολιτικής και Προγραμμάτων. Σελ. 470,826(γ) Τεύχος 1231-Σελ. 32 Άρθρ.6.-Η θέση του Προέδρου είναι θέση πλήρους απασχόλησης και πληρούται με διορισμό ή με απόσπαση υπαλλήλου που υπηρετεί σε θέση του δημόσιου τομέα. Η απόσπαση ενεργείται με κοινή απόφαση του Υπουργού Περιβάλλοντος, Χωροταξίας και Δημοσίων Έργων, και του οικείου Υπουργού. Στον Πρόεδρο του Συμβουλίου καταβάλλονται οι αποδοχές που προβλέπονται από την παρ. 1 εδάφ. γ του άρθρ. 8 της 88/2.8.85 (ΦΕΚ 142Α) πράξης του Υπουργικού Συμβουλίου. Όταν ο Πρόεδρος κατέχει θέση στο δημόσιο τομέα λαμβάνει, κατ’ επιλογή, και μετά από δήλωσή του, η οποία δεν ανακαλείται, ή τις αποδοχές που προβλέπονται από τις προαναφερόμενες διατάξεις ή εκείνες που ελάμβανε στη θέση από την οποία προέρχεται. Στη δεύτερη περίπτωση η δαπάνη μισθοδοσίας εξακολουθεί να βαρύνει την υπηρεσία από την οποία αποσπάται ο υπάλληλος. Στα λοιπά μέλη του Συμβουλίου και τους εμπειρογνώμονες καταβάλλεται για τη συμμετοχή τους στις εργασίες του Συμβουλίου η αποζημίωση που προβλέπεται από τις κείμενες διατάξεις. Άρθρ.7.-Στο Σ.Σ.Σ.Π.Π. παρέχεται μελετητική υποστήριξη και τεκμηρίωση από το τμήμα Ερευνών της ΔΕΠΟΣ και γραμματειακή υποστήριξη από τη ΔΕΠΟΣ. Ειδικά θέματα, αρμοδιότητας άλλων φορέων, μπορούν να μελετούνται και από άλλους φορείς, οι οποίοι και καλούνται να εισηγηθούν σχετικά. 23.Δ.ρ.9 Δημόσια Επιχείρηση Πολεοδομίας και Στεγάσεως 